На основу члана 32. став 3. Закона о пољопривредном земљишту („Службени гласник РС“, бр. 62/06,65/08 и 41/09), члана 40. Статута општине Сврљиг, („Службени лист Града Ниша“, бр. 21/2019) Скупштина општине Сврљиг, на седници одржаној дана 17.02.2021. године, донела је

# ОДЛУКУ

**О ИЗМЕНИ ОДЛУКЕ О НАЧЕЛИМА КОМАСАЦИЈЕ**

**У ДЕЛОВИМА КАТАСТАРСКИХ ОПШТИНА НИШЕВАЦ И ПЛУЖИНА, ОПШТИНА СВРЉИГ**

У Одлуци о начелима комасације у деловима катастарских општина Нишевац и Плужина, општина Сврљиг («Службени лист Града Ниша», бр. 41/2017) врше се измене

**Члан 1.**

Члан 14. став 3. мења се и гласи:

„Утврђено фактичко стање се уноси у записник о утврђивању фактичког стања кога потписују учесници у поступку и председник Комисије за комасацију или председник подкомисије за утврђивање фактичког стања који је овлашћен од стране Комисије за комасацију.“

**Члан 2.**

Члан 14. став 2. мења се и гласи:

„Радње из става 2. овог члана се могу вршити до завршетка поступка утврђивања фактичког стања.“

**Члан 3.**

Члан 18. став 3. мења се и гласи:

„Рок излагања прегледног плана расподеле земљишта је 15 дана.“

**Члан 4.**

Члан 21. мења се и гласи:

„Учесници комасације биће позивани на јавну расправу о груписању земљишта коју спроводи Комисија и њена тела.“

**Члан 5.**

Брише се члан 25.

**Члан 6.**

Брише се члан 29.

**Члан 7.**

Члан 32. став 5. мења се и гласи:

„Пре коначног усвајања Прегледног плана мреже пољских путева Комисија може прибавити примедбе Одбора учесника комасације.“

**Члан 8.**

Члан 47. мења се и гласи:

**„**Учесници комасације могу користити земљиштеунето у комасациону масу (стари посед) до тренутка увођења у посед.“

**Члан 9.**

Одлука ступа на снагу осмог дана од дана објављивања у «Службеном листу Града Ниша».

I Број: 461-6/2021

У Сврљигу, 17.02.2021. год.

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**